	NAREDBA
O ZABRANI POSETA I OGRANIČENJU KRETANJA U OBJEKTIMA USTANOVA ZA SMEŠTAJ STARIH LICA
("Sl. glasnik RS", br. 28/2020)


1. Zabranjuju se posete svim ustanovama socijalne zaštite za smeštaj starih lica. 
2. Korisnicima ustanova iz tačke 1. ove naredbe zabranjuje se napuštanje ustanova. 
3. Licima koja pružaju usluge neophodne za funkcionisanje ustanova iz tačke 1. ove naredbe, a koja nisu zaposlena u tim ustanovama, dozvoljava se boravak i kretanje u objektima ustanova isključivo radi obavljanja poslova i radnji kojima se obezbeđuje neprekidnost pružanja usluge smeštaja. 
4. Prijem novih korisnika usluge smeštaja u ustanovama iz tačke 1. ove naredbe dozvoljen je isključivo uz zdravstvenu dokumentaciju kojom se potvrđuje da lice nije zaraženo virusom SARS-CoV-2. 
Svakom novoprimljenom korisniku usluge smeštaja u ustanovama iz tačke 1. ove naredbe preventivno se određuje izolacija u trajanju od 14 dana, u okviru ustanove. 
5. Mere određene ovom naredbom traju do prestanka opasnosti od širenja zarazne bolesti COVID-19 na teritoriji Republike Srbije. 
6. Ova naredba stupa na snagu danom objavljivanja u "Službenom glasniku Republike Srbije". 

